Den Vest-Sjællandske Avis, 1835-10-06
De nyeste Efterretninger fra Paris af 26de September indeholde: at Greven af Torren har afslaget Ambassadeur=Posten ved Hoffet i Paris, som Hr. Mendizabal har tilbudt ham; han skal ikke heller staae i det bedste Forhold til denne nye Minister. Saavidt man kan fatte det ere Juntaerne ikke fornøiede med den nye Ministers Fremgangsmaade og sætte sig paa Krigsfod. Man siger at Arguelles og la Cuedra ikke ville modtage Mendizabals Tilbud og have erklæret, at de ikke ville indlade sig paa nogen ministeriel Kombination, førend National Æren har faaet en Erstatning ved at retablere Konstitutionen af 1812, som blev tilintetgjort ved en udenlandsk Magt i 1825 og som derpaa kan bag efter blive modificeret. Mendizabals Symbol synes at være at foretage en Reform af det Kongelige Statut efter Overlæg med de Kortes. - Det hedder at 7000 Mand af Dronningens Tropper have erkiendet Juntaen af Barcellonas Authoritet. Lignende Symptommer paa en revolutionair Tendents have yttret sig i Armeen paa forskiellige Punkter, og Garnisonen i Cindad Real i Mancha har forladt Staden, uagtet Kommandantens Forbud, og forenet sig med de Urbanos, som have forsamlet sig i Despena Perros. Ogsaa den Kolonne, som er afsendt under Latres Kommando, kan man ikke forlade sig meget paa, og man befrygter at den vil forene sig med dem, som den skal bekæmpe. Da den ankom til Valdemoro saa blev den modtaget af de Urbanos med det Raab: LeveFrieheden! Soldaterne besvarede det med det samme Udraab, og deserterede i stor Mængde, hvorved de erklærede at de kun ville fægte mod Karlisterne. Man skriver fra Saragossa, at 8000 Urbanos og 100 Ryttere havde forsamlet sig ved Landsbyen Ca ring paa Juntaens Befaling for at fægte mod Rebellerne. - Fra Korunna skrives, at Greven af Karthagena er ikke Medlem af Juntaen i denne Stad; Munkene ere forjagede af to Klostere. - Kar listerne inddrive nye Kontributioner og foranstalte nye Udskrivninger; det stakkels Land er medtaget paa det Frygteligste. Juntaerne i det indre Spanien opstille hele Krigshære for at bekiæmpe Karlisterne. J Estremadura ere 35 Batailloner organiserede: i de andalusiske Provinser blive 15000 Mand Jnfanterie, 1500 Mand Kavallerie og 7 Artillerie-Brigader formerede. Geistligheden maae udrede Omkostningerne i Valencia har Domkapitelet maattet betale 20000 Realer. De franske ministerielle Blade berette, at Udlændingernes Legion har slaget de karlistiske Chefer de la Pobles og Rons de Croles, som med 800 Mand havde besat Arandalen. De la Pobles blev dræbt, Eroles saaret og deres Hær sprængt. Gurrea har afskaaret Retiraden for den navarriske Bataillon, og Udlændingernes Legion forfølge Flygtningerne paa det hæftigste. Den Karlos staaer endnu med sin Armee i Nærheden af Bilbao. Fra Madrid, berettes under 18de September, at Dronningen har ophævet Beleiringstilstanden i Madrid. Hun opholder sig bestandig i Santo Jldefonso, Infanten Don Francisco de Paulo er kommen tilbage fra Valencia til Madrid. Hr. Galiano har i Bladet Revista erklæret sig mod Konstitutionen af 1812, og anbefalet giensidige Koncessioner. Det hedder vel at Regieringen har fremfor Alt forlangt Juntaernes Underkastelse; men det sande Sammenhæng er vel, at den hemmelig underhandler med dem. Den brittiske Legion bliver uophørligt forstærket.